**Elementi vrednovanja učenika 1. i 2. razreda**

* [**slušanje s razumijevanjem**](onenote:#Vrednovanje%20slu%C5%A1anja%20s%20razumijevanjem&section-id={2530A51C-865F-7745-A777-AE33D314E00C}&page-id={AFC8B66A-F562-2B44-8AE2-7B22D54C6F2B}&end&base-path=https://uciteljihr.sharepoint.com/sites/Engleskijezik/Shared%20Documents/General/MP/Predlo%C5%B) i [**govorenje**](onenote:#Vrednovanje%20govorenja&section-id={2530A51C-865F-7745-A777-AE33D314E00C}&page-id={471800C4-6374-1643-9414-7BF79A95557F}&end&base-path=https://uciteljihr.sharepoint.com/sites/Engleskijezik/Shared%20Documents/General/MP/Predlo%C5%BEak-MP-O%C5%A01.one/Vredn)

Napomena: **čitanje** (prepoznavanje grafijskog oblika riječi) i [**pisanje**](onenote:#Vrednovanje%20pisanja%20(preslikavanja%20rije%C4%8Di)%20-%20formativno&section-id={2530A51C-865F-7745-A777-AE33D314E00C}&page-id={0E5454DC-9F68-8649-9FC5-954C34D46D58}&end&base-path=https://uciteljihr.sharepoint.com/sites/Engleskijezik/Shared%20Documents/) (preslikavanje riječi) vježbaju se i opisno prate

**Vrednovanje slušanja s razumijevanjem:**

|  |  |  |  |  |  |
| --- | --- | --- | --- | --- | --- |
| ocjena | odličan (5) | vrlo dobar (4) | dobar (3) | dovoljan (2) | nedovoljan (1) |
| opisivač | Učenik verbalno ili neverbalno pokazuje razumijevanje svih zadanih riječi odnosno uputa. | Učenik verbalno ili neverbalno pokazuje razumijevanje većine zadanih riječi odnosno uputa. | Učenik verbalno ili neverbalno pokazuje razumijevanje većine zadanih riječi odnosno uputa i uz pomoć učitelja/učenika. | Učenik verbalno ili neverbalno pokazuje razumijevanje dijela zadanih riječi odnosno uputa. | Učenik ne pokazuje razumijevanje zadanih riječi niti uputa. |

**Vrednovanje govorenja:**

**Vrednovanje reprodukcije (OŠ (1) EJ A.1.3.)**

|  |  |  |  |  |  |
| --- | --- | --- | --- | --- | --- |
| ocjena | odličan (5) | vrlo dobar (4) | dobar (3) | dovoljan (2) | nedovoljan (1) |
| opisivač | Učenik verbalno ili neverbalno pokazuje razumijevanje svih zadanih riječi odnosno uputa. | Učenik verbalno ili neverbalno pokazuje razumijevanje većine zadanih riječi odnosno uputa. | Učenik verbalno ili neverbalno pokazuje razumijevanje većine zadanih riječi odnosno uputa i uz pomoć učitelja/učenika. | Učenik verbalno ili neverbalno pokazuje razumijevanje dijela zadanih riječi odnosno uputa. | Učenik verbalno ili neverbalno ne pokazuje razumijevanje riječi odnosno uputa. |

**Vrednovanje produkcije (OŠ (1) EJ A.1.4.)**

|  |  |  |  |  |  |
| --- | --- | --- | --- | --- | --- |
| ocjena | odličan (5) | vrlo dobar (4) | dobar (3) | dovoljan (2) | nedovoljan (1) |
| opisivač | Izgovorene riječi semantički su točne.  Riječi izgovara točno ih naglašavajući; izgovor pojedinih glasova u riječi većinom je točan (pokoja pogreška moguća u izgovoru *w*,*th*,*r*). | Izgovorene riječi većinom su semantički točne.  Riječi izgovara većinom ih točno naglašavajući; izgovor pojedinih glasova u riječi češće je točan. | Izgovorene riječi katkad su semantički točne.  Riječi izgovara katkad ih točno naglašavajući; izgovor pojedinih glasova u riječi katkad je točan. | Izgovorene riječi rijetko su semantički točne.  Riječi izgovara rijetko ih točno naglašavajući; izgovor pojedinih glasova u riječi rijetko je točan. | Izgovorene riječi semantički su netočne.  Riječi izgovara ne naglašavajući ih točno; izgovor većine glasova u riječi je netočan. |

**Vrednovanje interakcije (OŠ (1) EJ A.1.5.)**

|  |  |  |  |  |  |
| --- | --- | --- | --- | --- | --- |
| ocjena | odličan (5) | vrlo dobar (4) | dobar (3) | dovoljan (2) | nedovoljan (1) |
| opisivač | Riječi i rečenice izgovara razgovijetno.  Izgovorene riječi semantički su točne, a rečenice većinom gramatički točne.  U slučaju nesporazuma, ponavlja rečenicu (odgovor, pitanje). | Riječi i rečenice većinom izgovara razgovijetno.  Izgovorene riječi većinom su semantički točne, a rečenice češće gramatički točne.  U slučaju nesporazuma,koristi se materinskim jezikom. | Riječi i rečenice katkad izgovara razgovijetno.  Izgovorene riječi katkad su semantički točne a rečenice katkad gramatički točne  U slučaju nesporazuma,traži pomoć. | Riječi i rečenice rijetko izgovara razgovijetno.  Izgovorene riječi rijetko su semantički točne, a rečenice rijetko gramatički točne.  U slučaju nesporazuma ne reagira ili nesporazum ne uočava. | Riječi i rečenice ne izgovara razgovijetno.  Izgovorene riječi semantički su netočne, a rečenice gramatički netočne. |

**Vrednovanje čitanja s razumijevanjem – formativno**

Čitanje u prvom razredu podrazumijeva prepoznavanje grafijskog oblika **riječi**. Učenici pamte kako riječ u engleskom jeziku izgleda više negoli što mogu raščlaniti riječ na slova, posebno zato što se, za razliku od hrvatskoga, riječi ne izgovaraju kako se pišu.

* Čitaju riječi s kartica (npr. koje pridružuju slikovnim karticama)
* Čitaju riječi s ploče (npr. učitelj na ploču piše 10 riječi, a učenici trebaju prepisati one riječi koje učitelj izgovori; napomena: aktivnost uključuje djelatnost pisanja, ali njome se primarno provjerava čitanje - prepoznavanje grafijskog oblika riječi)
* Čitaju riječi i kratke rečenice u udžbeniku u radnoj bilježnici i drugim radnim materijalima (kratke se rečenice ne čitaju naglas nego je glavni smisao razumijevanje pročitanoga)
* Čitaju [slikopriče](onenote:Dje%C4%8Dja%20knji%C5%BEevnost.one" \l "Prijedlog%20tekstova%20za%20obradu%20putem%20slikopri%C4%8De%20i\\ili%20recitiranje&section-id={E5BFC9A9-32A2-3148-87F7-7A8B7F39752E}&page-id={8971F946-6FA2-8148-BB2C-DDAF60A6AD38}&end&base-path=https://uciteljihr.sharepoint.com/sites/Engleskijezik/Shared%20Documents/General/MP/Predlo%C5%BEak-MP-O%C5%A01.one" \t "_blank) - tekst u kojem je dio riječi zamijenjen sličicom
* Čitaju riječi uz kratke i jednostavne pjesme

**Vrednovanje pisanja – formativno**

Prepisuju (preslikavaju) **slova** engleske abecede, posebice ona koja ne postoje u hrvatskoj abecedi: Q, W, X, Y. Sva slova engleske abecede učenici mogu prepisati u zasebnu bilježnicu (pisanku) koja im može služiti kao rječnik na način da će nove riječi upisivati pod određeno slovo i tamo riječi ilustrirati (crtati ili lijepiti slike).

Prepisuju (preslikavaju) **riječi** - npr. učestale riječi, riječi u formatu popisa za kupovinu, popisa želja za darove, popisa sastojaka za čarobni napitak i sl.

Prepisuju (preslikavaju) **kratke rečenice** - npr. rođendanska čestitka, blagdanska čestitka.

Prepisuju (preslikavaju) riječi i **stvaraju kratke rečenice** - npr. opisi, pjesmice (*mini poems*).

**Stvaraju strip** prepisujući riječi i kratke rečenice u oblačiće (likove može pripremiti učitelj, a mogu ih nacrtati i sami učenici).